Argentina Menis
Argentina Menis (19. juuli 1948 Craiova – 3. märts 2023) oli rumeenia kettaheitja. Esimest korda rahvusvahelistel tiitlivõistlustel täiskasvanute arvestuses, tegi ta kaasa 1971. aasta Euroopa meistrivõistlustel Helsingis, kus ta tulemusega 59.04 sai neljanda koha. Argentina Menis võitis hõbemedali Müncheni olümpiamängudel ja hõbemedali 1974. aasta Euroopa meistrivõistlustel Roomas. Mõlema võistluse kullad võitis Nõukogude Liidu kettaheitja Faina Melnik. Montréali olümpiamängudel 1976 sai ta kuuenda koha. Tema isiklik rekord kettaheites oli 67.96 (1976). Septembris 1972 püstitas Argentina Menis kettaheite maailmarekordi 67.32. Selle ületas kaheksa kuud hiljem Faina Melnik tulemusega 67.44.